ประกาศธนาคารแห่งประเทศไทยที่ สนช.๓/๒๕๖๑เรื่องหลักเกณฑ์ วิธีการ และเงื่อนไขการขออนุญาตการประกอบธุรกิจระบบการชำระเงินภายใต้การกำกับ[๑] ๑. เหตุผลในการออกประกาศเพื่อประโยชน์ในการกำกับดูแลระบบการชำระเงินให้มีความมั่นคงปลอดภัยมีการบริหารจัดการความเสี่ยงที่สอดคล้องกับมาตรฐานสากลสามารถให้บริการได้อย่างต่อเนื่องทั้งในภาวะปกติและภาวะฉุกเฉินรวมถึงดูแลให้มีการแข่งขันอย่างเสรีและเป็นธรรมตลอดจนให้มีการคุ้มครองผู้ใช้บริการอย่างเหมาะสมธนาคารแห่งประเทศไทยจึงเห็นสมควรกำหนดหลักเกณฑ์วิธีการ และเงื่อนไขการขออนุญาตการประกอบธุรกิจระบบการชำระเงินภายใต้การกำกับ ทั้งนี้ธนาคารแห่งประเทศไทยจะเริ่มเก็บค่าธรรมเนียมสำหรับผู้ประสงค์จะประกอบธุรกิจที่ยื่นขอใบอนุญาตตั้งแต่ปี๒๕๖๒โดยธนาคารแห่งประเทศไทยจะดำเนินการประกาศกำหนดอัตราค่าธรรมเนียมที่จะเรียกเก็บต่อไป๒. อำนาจตามกฎหมายอาศัยอำนาจตามความในมาตรา ๑๓ และมาตรา ๑๔แห่งพระราชบัญญัติระบบการชำระเงิน พ.ศ. ๒๕๖๐ ธนาคารแห่งประเทศไทยกำหนดหลักเกณฑ์วิธีการ และเงื่อนไขการขออนุญาตการประกอบธุรกิจระบบการชำระเงินภายใต้การกำกับตามความในประกาศฉบับนี้๓. ขอบเขตการบังคับใช้ประกาศฉบับนี้ให้ใช้บังคับกับผู้ประสงค์จะประกอบธุรกิจระบบการชำระเงินภายใต้การกำกับและผู้ประกอบธุรกิจระบบการชำระเงินภายใต้การกำกับตามกฎหมายว่าด้วยระบบการชำระเงิน๔. เนื้อหา๔.๑ นิยามในประกาศฉบับนี้ผู้ประกอบธุรกิจ หมายความว่าผู้ประกอบธุรกิจที่ได้รับอนุญาตให้ประกอบธุรกิจระบบการชำระเงินภายใต้การกำกับตามกฎหมายว่าด้วยระบบการชำระเงินผู้ใช้บริการของระบบ หมายความว่าผู้ใช้บริการที่เป็นสมาชิกและยินยอมผูกพันตามหลักเกณฑ์ในการใช้บริการระบบการชำระเงินสถาบันการเงิน หมายความว่าสถาบันการเงินตามกฎหมายว่าด้วยธุรกิจสถาบันการเงินสถาบันการเงินเฉพาะกิจ หมายความว่าสถาบันการเงินเฉพาะกิจตามกฎหมายว่าด้วยธุรกิจสถาบันการเงินรัฐวิสาหกิจ หมายความว่ารัฐวิสาหกิจที่มีกฎหมายเฉพาะจัดตั้งขึ้นนิติบุคคลต่างประเทศ หมายความว่านิติบุคคลที่จดทะเบียนจัดตั้งขึ้นตามกฎหมายต่างประเทศและประกอบธุรกิจหรือให้บริการระบบการชำระเงินในประเทศไทยผู้ซึ่งมีอำนาจจัดการ หมายความว่า(๑) ผู้จัดการ รองผู้จัดการหรือผู้ซึ่งมีตำแหน่งเทียบเท่าที่เรียกชื่ออย่างอื่น(๒) บุคคลที่ตามพฤติการณ์มีอำนาจควบคุมหรือครอบงำผู้จัดการหรือกรรมการหรือการจัดการของผู้ประกอบธุรกิจระบบการชำระเงินภายใต้การกำกับให้ปฏิบัติตามคำสั่งของตนในการกำหนดนโยบายหรือการดำเนินงานของผู้ประกอบธุรกิจระบบการชำระเงินภายใต้การกำกับธปท. หมายความว่าธนาคารแห่งประเทศไทยตามกฎหมายว่าด้วยธนาคารแห่งประเทศไทยรัฐมนตรี หมายความว่า รัฐมนตรีว่าการกระทรวงการคลัง๔.๒หลักเกณฑ์การยื่นขออนุญาตประกอบธุรกิจระบบการชำระเงินภายใต้การกำกับ(๑) ผู้ประสงค์จะประกอบธุรกิจต้องมีคุณสมบัติดังนี้(๑.๑) เป็นนิติบุคคลประเภท(๑.๑.๑) บริษัทจำกัด หรือบริษัทมหาชนจำกัดซึ่งจดทะเบียนในประเทศไทยและมีวัตถุประสงค์เกี่ยวกับการประกอบธุรกิจระบบการชำระเงินหรือ(๑.๑.๒) สถาบันการเงิน สถาบันการเงินเฉพาะกิจ รัฐวิสาหกิจ หรือ(๑.๑.๓) นิติบุคคลต่างประเทศ เฉพาะผู้ประสงค์จะประกอบธุรกิจระบบเครือข่ายบัตร(๑.๒) มีทุนจดทะเบียนซึ่งชำระแล้วในแต่ละประเภทธุรกิจดังนี้(๑.๒.๑) การให้บริการระบบโอนเงินรายย่อยระหว่างผู้ใช้บริการของระบบ (Inter - institution Fund Transfer System) ไม่ต่ำกว่า ๕๐ล้านบาท(๑.๒.๒) การให้บริการระบบเครือข่ายบัตร (Payment Card Network) ไม่ต่ำกว่า ๕๐ ล้านบาท(๑.๒.๓) การให้บริการระบบการชำระดุล (Settlement System) ไม่ต่ำกว่า ๒๐๐ ล้านบาทผู้ประสงค์จะประกอบธุรกิจระบบการชำระเงินภายใต้การกำกับมากกว่า ๑ประเภทธุรกิจต้องมีทุนจดทะเบียนซึ่งชำระแล้วไม่ต่ำกว่าจำนวนทุนจดทะเบียนซึ่งชำระแล้วของประเภทธุรกิจการให้บริการที่กำหนดไว้สูงสุด(๑.๓) มีฐานะทางการเงินและการดำเนินงานที่มั่นคงที่แสดงให้เห็นว่าสามารถดำเนินธุรกิจและให้บริการได้อย่างต่อเนื่องและไม่มีความเสี่ยงที่อาจก่อให้เกิดความเสียหายต่อผู้ใช้บริการของระบบและสาธารณชนเช่น ฐานะและผลการดำเนินงานที่ผ่านมา ส่วนของผู้ถือหุ้นและแหล่งที่มาของเงินทุน(๑.๔) ต้องไม่เคยถูกสั่งระงับการดำเนินงานทั้งหมดหรือแต่บางส่วนเป็นการชั่วคราวหรือไม่เคยถูกเพิกถอนการอนุญาตหรือการขึ้นทะเบียนตามกฎหมายว่าด้วยระบบการชำระเงิน(๑.๕) ต้องไม่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินหรือไม่เคยต้องคำพิพากษาถึงที่สุดว่ากระทำความผิดฐานฟอกเงินตามกฎหมายว่าด้วยการป้องกันและปราบปรามการฟอกเงินหรือไม่เคยเป็นบุคคลที่ถูกกำหนดให้เป็นผู้ที่มีการกระทำอันเป็นการก่อการร้ายหรือไม่เคยต้องคำพิพากษาถึงที่สุดว่ากระทำความผิดฐานสนับสนุนทางการเงินแก่การก่อการร้ายตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง(๑.๖) มีกรรมการหรือผู้ซึ่งมีอำนาจจัดการซึ่งมีลักษณะดังนี้(๑.๖.๑) มีอายุไม่ต่ำกว่า ๒๐ ปีบริบูรณ์(๑.๖.๒) มีคุณสมบัติและไม่มีลักษณะต้องห้ามตามที่กำหนดไว้ในมาตรา ๑๔ แห่งพระราชบัญญัติระบบการชำระเงินพ.ศ. ๒๕๖๐(๑.๗) มีกรรมการอย่างน้อย๑ คน ซึ่งมีสัญชาติไทยและมีภูมิลำเนาอยู่ในประเทศไทย(๑.๘) ผู้ประสงค์จะประกอบธุรกิจระบบเครือข่ายบัตรที่เป็นนิติบุคคลต่างประเทศต้องมีสำนักงานสาขาหรือสำนักงานผู้แทนในประเทศไทยและแต่งตั้งบุคคลอย่างน้อย ๑ คน เป็นผู้รับผิดชอบดำเนินการแทนนิติบุคคลในสำนักงานดังกล่าวเพื่อสนับสนุนการดำเนินงานและติดต่อประสานงานกับสำนักงานในต่างประเทศเว้นแต่ได้รับยกเว้นจาก ธปท.สำหรับสถาบันการเงิน สถาบันการเงินเฉพาะกิจ รัฐวิสาหกิจและผู้ประสงค์จะประกอบธุรกิจระบบเครือข่ายบัตรที่เป็นนิติบุคคลต่างประเทศให้ได้รับยกเว้นไม่ต้องปฏิบัติตามหลักเกณฑ์ ข้อ (๑.๒) และข้อ (๑.๗)(๒) ให้ผู้ประสงค์จะประกอบธุรกิจระบบการชำระเงินภายใต้การกำกับยื่นแบบการขออนุญาตพร้อมเอกสารหลักฐานตามแบบแนบท้ายประกาศนี้ (เอกสารแนบ ๑) ต่อ ธปท.ทั้งนี้กรณีที่ผู้ประสงค์จะประกอบธุรกิจระบบการชำระเงินภายใต้การกำกับมากกว่า ๑ประเภทธุรกิจสามารถยื่นแบบการขออนุญาตพร้อมเอกสารหลักฐานตามที่กำหนดในคราวเดียวกันได้๔.๓ การพิจารณาคำขออนุญาต(๑) ธปท.จะพิจารณาคำขออนุญาตและจะเสนอรัฐมนตรีเพื่อพิจารณาออกใบอนุญาตภายใน ๖๐วันทำการนับแต่วันที่ได้รับคำขอและเอกสารหลักฐานถูกต้องครบถ้วน ทั้งนี้ ธปท. มีอำนาจพิจารณาและวินิจฉัยชี้ขาดปัญหาที่เกี่ยวข้องกับหลักเกณฑ์ตามประกาศนี้และมีอำนาจเรียกหลักฐานและเอกสารใด ๆจากผู้ประสงค์จะประกอบธุรกิจเพิ่มเติมจากที่กำหนดไว้ในประกาศนี้เพื่อประกอบการพิจารณาได้(๒) รัฐมนตรีจะกำหนดเงื่อนไขอื่นใดเพิ่มเติมประกอบการอนุญาตตามที่เห็นสมควรด้วยก็ได้(๓) หาก ธปท.ตรวจสอบภายหลังพบว่าข้อมูลและเอกสารหลักฐานที่ผู้ประสงค์จะประกอบธุรกิจได้ยื่นไว้ในการขออนุญาตไม่ตรงตามความเป็นจริงหรือไม่ปฏิบัติตามเงื่อนไขที่ได้กำหนดไว้ในการอนุญาต ธปท.อาจสั่งให้แก้ไขหรือสั่งระงับการดำเนินงานทั้งหมดหรือแต่บางส่วนเป็นการชั่วคราวหรืออาจเสนอให้รัฐมนตรีพิจารณาเพิกถอนการอนุญาต แล้วแต่กรณี๔.๔ กรณีใบอนุญาตสูญหาย ถูกทำลายหรือชำรุดเสียหายในสาระสำคัญผู้ประกอบธุรกิจต้องยื่นคำขอรับใบแทน พร้อมเอกสารหลักฐานตามแบบที่ธปท. กำหนดในเอกสารแนบท้ายประกาศนี้ (เอกสารแนบ ๒) ต่อธปท. ภายในกำหนด ๓๐ วัน นับตั้งแต่วันที่ทราบถึงการสูญหาย การถูกทำลายหรือการชำรุดเสียหาย แล้วแต่กรณี ทั้งนี้ธปท. จะพิจารณาเสนอรัฐมนตรีเพื่อออกใบแทนใบอนุญาต โดยจะดำเนินการออกใบแทนภายใน ๔๕วันทำการนับแต่วันที่ได้รับคำขอและเอกสารถูกต้องครบถ้วน๕. วันเริ่มต้นบังคับใช้ประกาศนี้ให้ใช้บังคับนับแต่วันที่๑๖ เมษายน ๒๕๖๑ เป็นต้นไปประกาศ ณ วันที่ ๑๖ เมษายน พ.ศ. ๒๕๖๑ฤชุกร สิริโยธินรองผู้ว่าการ ด้านเสถียรภาพสถาบันการเงินผู้ว่าการแทนธนาคารแห่งประเทศไทย[เอกสารแนบท้าย]๑. แบบการขออนุญาตการประกอบธุรกิจระบบการชำระเงินภายใต้การกำกับ (เอกสารแนบ๑)๒. แบบหนังสือรับรองคุณสมบัติผู้ได้รับการแต่งตั้งให้ดำรงตำแหน่งกรรมการหรือผู้ซึ่งมีอำนาจจัดการของผู้ประสงค์จะประกอบธุรกิจระบบการชำระเงินภายใต้การกำกับหรือผู้ประกอบธุรกิจระบบการชำระเงินภายใต้การกำกับ(เอกสารแนบ ๑.๑)๓. แบบการขอรับใบแทนกรณีที่ใบอนุญาตการประกอบธุรกิจระบบการชำระเงินภายใต้การกำกับสูญหายถูกทำลาย หรือชำรุดเสียหายในสาระสำคัญ (เอกสารแนบ ๒)(ดูข้อมูลจากภาพกฎหมาย)พรวิภา/จัดทำ๒๐ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๘๖ ง/หน้า ๑๗/๑๗ เมษายน ๒๕๖๑